**קובץ סטנדרטים – SQL –**

**חשוב לשים לב שזהו קובץ סטנדרטים יחסית מצומצם שכולל בתוכו את הסטנדרטים היבשים, פירוט ימצא בקובץ של כל אחד מהשיעורים והסטנדרטים שלו.**

**Basic SELECT –**

סינטקס שליפה –

• כל מילות המפתח והמילים השמורות יכתבו באותיות גדולות.

• שמות אובייקטים במסד הנתונים (שם טבלה, שם טור, שם sequence וכו') יכתבו באותיות קטנות.

• כל פסוקית מהשליפה תכתב בשורה נפרדת.

• שורת קוד והערה לא יעלו על 90 תווים (כולל רווחים).

• כאשר השליפה היא מטבלה/ות בסכימה שלך (public) - אין צורך לציין את שם הסכימה.

• לא נשתמש ב-\* כאשר אנחנו רוצים לשלוף את כל העמודות בטבלה, אלא נכתוב אותן אחת אחת.

הערות –

• לפני כל שאילתה תיכתב הערה באנגלית המתארת אותה בקצרה, לפני ההערה תבוא שורת רווח אחת. אחרי ההערה לא תבוא שורת רווח. ההערה תועמד לפי מיקומה. הערה תתחיל ב – SELECTS כאשר יש תו רווח לאחר ה – "——".

• יש לכתוב הערה או על ידי כתיבת שני מקפים "—", או על ידי לחיצה על מקשים: ctrl + ?

• לביטול ההערה יש ללחוץ על מקשים: ctrl + >

• אין לכתוב הערה באמצע שאילתה

• **אין להגיש את הקוד בהערה או חלקים ממנו**

ריווח –

• כאשר אנו מתייחסים למספר עמודות, אחרי כל פסיק תבוא ירידת שורה.

• לאחר כל פסיק יבוא רווח.

• גם בשימוש באופרטורים יבוא תו רווח, לפני ואחרי האופרטור.

• לא יבוא רווח לפני התו הסופי ;

עימוד –

• הפסוקיות יתחילו באותו טור והפרמטרים של כל הפסוקיות יתחילו באותו טור.

• הגדרת העימוד של השליפה יעשה באמצעות מקש TAB בלבד! ללא שימוש במקש הרווח

• כל המילים שאחרי תחילת הפסוקית מתחילות באותו קו אנכי

• אם נרצה להמשיך את אותה הפעולה בשורה נוספת, נזיח את השורה הבאה כדי לסמן שזהו המשך.

אותיות -

• המילים השמורות (SELECT, FROM, WHERE) כתובות באותיות גדולות בלבד.

• LIKE היא מילה שמורה ולכן גם היא כתובה באותיות גדולות בלבד.

• בפו' תאריך DATE PART שדה הזמן שנרצה לשלוף יהיה בגרשיים וכתוב באותיות קטנות, בEXTRACT שדה הזמן יהיה כתוב באותיות גדולות ובלי גרשיים

שימוש בביטוי לוגי מורכב –

• כל אופרטור לוגי בביטוי יהיה בסוף השורה.

• בביטוי מורכב, מעל תנאי אחד, יש לעטוף כל ביטוי בסוגריים מתאימים.

• חלקי הביטוי יופרדו לשורות נפרדות ויועמדו אחד מתחת לשני.

• יש לשמור על עימוד האופרטורים המורכבים (AND, OR) ע"י שימוש ב – TAB.

• עימוד של האופרטורים יהיה לפי רמת התנאי

שימוש נכון במיון –

• כאשר נשתמש בפסוקית ה – ORDER BY נציין תמיד כיוון המיון, גם אם מדובר בכיוון המיון הדיפולטי (כלומר נציין תמיד גם ASC וגם DESC).

**Aggregations –**

שמות עמודות –

• אם ביצענו אגרגציה או פעולה על עמודה מסויימת ניתן לה שם

• אם שם של עמודה לא מספיק ברור ניתן לה שם

• השם תמיד יהיה משמעותי ויציג לנו בבירור מה העמודה מראה

• השם שאנחנו נותנים יהיה קצר, ולא משפט שלם

• כל ה –AS יופיעו באותו קו אנכי – הקו האנכי הכי ימיני

• את שמות העמודות אפשר לכתוב עם מרכאות, או בלי. שמות בלי מרכאות לא יוכלו לכלול רווחים.

• אם אנחנו רוצים לקרוא לעמודה שלנו במילה שמורה (מילה שנצבעת בסגול) נשים אותה במרכאות.

• כאשר נקרא לעמודה בשם, נשתמש בשם הזה במקום שם העמודה בפסוקיות ה – GROUP BY וה – ORDER BY.

שימוש ב – ROUND –

• נעגל תמיד לשתי ספרות לאחר הנקודה

• נעגל תמיד באמצעות ROUND ולא באמצעות פונקציית עיגול אחרת (גם אם זה עובד!)

• אם אין צורך לגעל (כאשר המספר לא עשרוני) לא נשתמש ב – ROUND